text: Blæst smadrer badebro i Fredericia
  14 juli 2011 kl. 18.51
  Torsdagens kraftige regn og blæst har ødelagt badebroen på Østerstrand i Fredericia.
  Bølgerne har slået så hårdt ind mod broen, at den er revet op af betonklodserne, og metalkonstruktionen er revet i stykker og slæbt 10 meter ind mod land.
  Efter blæsten havde lagt sig torsdag aften tiltrak den smadrede bro flere besøgende. 
  Ifølge Fredericiainfo.dk havde Fredericia Kommune torsdag eftermiddag prøvet at rette broen op igen, men de måtte opgive, da broen er total ødelagt.
  